《麻姑山诗》
宋代·吕南公

忽过乱峰曲，隔林闻水声。止车问樵夫，知是飞瀑鸣。

下步入幽径，萧然觅澎渹。仰看百尺崖，倒泻霜雪明。

乍近骨肉健，久留毛发惊。疑身是雷仙，满耳鼓不停。

六月地赤渴，平川露乾汀。此源一何长，奔注常淫盈。

利泽固不浅，邦人昧嗟矜。徒闻晏豫时，相与怜凄清。

作者简介：吕南公（约1047--1086），字次儒，简称南公。建昌军南城县丰义乡人（今江西黎川县裘坊乡一带）。北宋文学家。博涉丰富，书无不读，为文不喜缀缉陈言。熙宁中，（公元1073年左右）士方推崇王肃、马融、许慎之业，剽掠临摹之艺大行，独南公不能逐时好。一试礼闱不遇，遂退而乐室灌园，益著书，且借史笔以寓贬，以斧名齐。元佑初，（公元1086年）立十科士，曾肇疏称之欲命以官，旋卒。南公著有灌园集二十卷，《文献通考》传于世。